બધી જ ચિંતા અને ડર ની સાથે જ હોય છે કોઈક સાચું પાત્ર મેળવ્યાનો આનંદ. જિંદગીભર નો સાથ નિભાવનાર વ્યક્તિ ની સાચી પસંદગી થઇ હોય ત્યારે ખુશી તો હોવાની જ. જીવનસાથીની પસંદગી કરવી એ નાની સુની વાત તો નથી જ. જિંદગીભર નો સાથ નિભાવાનો છે અને આવે સમયે જયારે તમને સમજનાર,તમારી જરૂરિયાતો ને સમજનાર, સ્વભાવગત ખામીઓને સમજનાર પાત્ર તમને મળ્યું છે તેવો અહેસાસ થાય તો ખુશી થાય એ તો સ્વાભાવિક છે. એમ પણ કહે છે કે જીવનસાથી જોડે સારી સમજણ અને પ્રમાણિકતા નો સંબંધ હોય તો મુશ્કેલીઓનો સામનો આસાન થઇ જાય છે.